Si les embarcacions es netegen amb aigua de mar no se’ls hi apliquen restriccions.   Per a qualsevol altre tipus d’aigua diferent a la de mar, la neteja d’embarcacions s’ha de dur a terme en establiments comercials dedicats a aquesta activitat que disposin d’un sistema de recirculació de l’aigua.   En estat d’alerta, excepcionalitat i preemergència Fora dels establiments comercials del punt anterior, es permet únicament la neteja de vidres, miralls, retrovisors, llums i plaques de matrícula mitjançant l’ús d’esponja i galleda. També es permet la neteja d’embarcacions fora d’establiments comercials si és necessari per mantenir la seguretat i salut de les persones i dels animals. Dins aquesta categoria s’inclouen les embarcacions de transport de menjar, transport d’animals (vius i morts, com ara les embarcacions de pesca), embarcacions medicalitzades, així com les embarcacions de transport de residus. En qualsevol cas, la neteja es farà amb la utilització del mínim d’aigua possible.   En estat d’emergència Cal netejar l’embarcació en establiments comercials dedicats a aquesta activitat que disposin d’un sistema de recirculació de l’aigua.